Otto Nes

Otto Albert Nes (1920–2014) var en norsk filolog og kringkastingsmann. Han var programdirektør i NRK Fjernsynet.

Nes var utdannet cand.philol. i 1946. Han var tilknyttet BBCs norske avdeling 1947–1948 og var lærer ved Nordiska Folkehögskolan 1948–1949. I 1949 begynte han som programsekretær i NRK. I 1958 ble han NRK Fjernsynets første programdirektør og ledet fjernsynets utvikling i Norge til han gikk av med pensjon i 1987. 

Nes hadde flere tillitsverv i internasjonalt fjernsynssamarbeid, blant annet var han leder for Nordvisjonen fra 1970 til 1973 og i Den europeiske kringkastingsunionens programkomité fra 1974 til 1981.

Nes skrev flere artikler om mediespørsmål, litteratur og språk i aviser og tidsskrift.

Referanser 

Personer fra Porsgrunn kommune
Norske TV-personligheter
Redaktører for NRK
Norske pedagoger
Norske filologer